
საქართველოს მთავრობის 

განკარგულება №714

2008 წლის 5 ნოემბერი

ქ. თბილისი

სამხრეთ საქართველოს მაგისტრალური გაზსადენის ასპინძა-ახალციხის 30-კილომეტრიანი მონაკვეთის მშენებლობის განხორციელებასთან დაკავშირებულ ღონისძიებათა შესახებ
საქართველოს მოსახლეობის გაზიფიკაციის პროგ​რამის განხორციელების, კერძოდ, ახალციხისა და ასპინ​ძის მუნიცი​პა​ლიტეტების მოსახლეობის გაზიფიცირების ხელშესაწყობად ,,სამხრეთ საქართველოს მაგისტრალური გაზსადენის ასპინძა-ახალციხის 30-კილომეტრიანი მონაკ​ვეთის მშენებლობის პროექ​ტის“ გადაუდებელ რეჟიმში გან​ხორ​ციელების მიზნით:

1. ეთხოვოს შპს „საქართველოს ნავთობისა და გა​ზის კორპორაციას“, რომ საკუთარი სახსრებით შესაძლოდ მოკლე ვა​დებ​ში უზრუნველყოს სამხრეთ საქართველოს მაგისტრალური გაზსადენის ასპინძა-ახალციხის 30-კილო​მეტრიანი მონაკვეთის მშენებლობისათვის საჭირო ღონის​ძიებათა განხორციელება.

2. შპს „საქართველოს ნავთობისა და გაზის კორპო​რა​ციამ“ „სახელმწიფო შესყიდვების შესახებ“ საქართვე​ლოს კანონის მე-10 მუხლის მე-3 პუნქტის ,,ე“ ქვეპუნქტის თანახმად სამხრეთ საქართველოს მაგისტრალური გაზსა​დენის ასპინძა-ახალციხის 30-კილომეტრიანი მონაკვეთის მშენებლობისათვის საჭირო პროექტირებისა და მშენებ​ლობასთან დაკავშირებული საქონლის, მომსახურებისა და სამუშაოების შესყიდვა განახორციელოს ერთ პირთან მოლაპარაკების საშუალებით.

3. „გარემოზე ზემოქმედების ნებართვის შესახებ“ საქარ​თველოს კანონის მე-11 მუხლის შესაბამისად საქარ​თველოს გარემოს დაცვისა და ბუნებრივი რესურსების სამინისტრომ წარმოადგინოს წინადადებები „სამხრეთ საქართველოს მაგის​ტრალური გაზსადენის ასპინძა-ახალციხის 30-კილომეტრიანი მონაკვეთის მშენებლობის პროექტის” გარემოზე ზემოქმედების შეფასებისაგან გათა​ვისუფლების შესახებ.

4. საქართველოს ეკონომიკური განვითარების სამი​ნის​​ტრომ უზრუნველყოს სამხრეთ საქართველოს მაგის​ტრალური გაზსადენის ასპინძა-ახალციხის 30-კილო​მეტ​რიანი მონაკვეთის მშენებლობისათვის საჭირო სახელ​მწიფო საკუთრებაში არსე​ბუ​ლი მიწის ნაკვეთების გამო​ყოფა კანონმდებლობით დად​გენილი წესით. 

5. ეთხოვოთ შესაბამისი მუნიციპალიტეტების გამ​გე​ო​ბებს, თავიანთი კომპეტენციის ფარგლებში, მოქმედი კანონ​მდებლობის თანახმად უზრუნველყონ ობიექტების სამშენებლო სამუშაოების შეუფერხებელი წარმოები​სათ​ვის საჭირო ღონის​ძიებათა განხორციელება.

6. განკარგულება ძალაშია ხელმოწერის დღიდან.
პრემიერ-მინისტრი

 გ. მგალობლიშვილი
